Александър Бестужев
Към облака

Превод от руски: Димо Боляров, —

chitanka.info

Къде ли твоя път все нов —

и дързък, и чудесен! —

те носи и по чий ли зов,

о, страннико небесен!

Ти, на земята скитащ син,

на времето подвижно,

напразно в небосвода син

сияеш тъй безгрижно!

Ще литнат вихри изведнъж

и ти от лоно звездно

ще се разсипеш като дъжд —

безславно, безполезно!…

Лети с ветреца лек, сияй!

За мен навяваш спомен

и аз далеч от роден край

ще свърша — клет, бездомен…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.